Hansab|  |
| Forma | Įmonių grupė |
| Įkurta | 1991 m. Talinas, Estija |
| Įkūrėjas (-ai) | Aigar UrvaJüri MägiHans Tombach |
| Centrinė būstinė | Keevise 11, Talinas 11415, Estija |
| Aptarnaujama teritorija | Baltijos šalys, Suomija |
| Svarbiausi darbuotojai | Aigar Urva (įkūrėjas ir vadovas) |
| Paslaugos | Finansinės mokėjimo sistemos, grynųjų pinigų apdorojimo technika, vaizdo stebėjimo ir apsaugos, automobilių statymo ir keleivių informavimo sistemos bei kt. |
| Pajamos | 36,3 mln. eurų (€) (2022) |
| Darbuotojų | 300 (2022) |
| Tinklalapis | www.hansabgroup.com |

„Hansab Group" OÜ įkūrėjas ir vadovas – Aigar Urva
**„Hansab"** – technologinių sprendimų įmonių grupė. Ji veikia Baltijos šalyse ir Suomijoje. Parduodami sprendimai apima finansines mokėjimo sistemas, grynųjų pinigų apdorojimo techniką, vaizdo stebėjimo ir apsaugos, automobilių statymo ir keleivių informavimo sistemas.

Istorija
--------

Kompanijos istorija prasidėjo 1991 metais, kai Aigar Urva, Jüri Mägi ir Hans Tombach Taline, Estijoje, įkūrė „Hansab Estonia". Po dvejų metų, 1993-aisiais, įmonė jau veikė ir Rygoje, Latvijoje, o nuo 1994 m. – ir Vilniuje, Lietuvoje. 2005 m. įmonių veiklai Baltijos šalyse suvienyti ir koordinuoti buvo įkurta „Hansab Group" OÜ.

Įmonių grupės veiklos sritys nuosekliai plėtėsi.

2006 m. buvo įkurta grupei priklausanti kompanija „Baltic Operation Services" OÜ. Ji specializuojasi pakuočių surinkimo ir pardavimo automatų srityje.

2007 m. „Hansab" kartu su „Voicecom" įkūrė „Ellore" OÜ – įmonę, skirtą programinei įrangai plėtoti ir integruoti.

2009 m. įkurtas „Hansab" filialas Ukrainoje ir „Hansab Kinnisvara" OÜ Estijoje.

2010 m. Vilniuje, Lietuvoje, įsteigtas UAB „Hansab turtas".

2012 m. „Hansab" pradėjo aktyvią veiklą Baltarusijoje.

2013 m. buvo parduotas „Hansab" filialas Ukrainoje, pasirengta pradėti veiklą Suomijoje. Šiais metais grupės įmonių apyvarta sudarė 17,4 mln. eurų, joje dirbo 192 darbuotojai.

2014 m. atidarytas filialas Helsinkyje, Suomijoje.

Struktūra ir darbuotojai
------------------------

„Hansab" įmonių grupę sudaro devynios kompanijos: „Hansab" AS Estijoje, „Hansab" SIA Latvijoje, UAB „Hansab" Lietuvoje, „Hansab" OY Suomijoje, „Ellore" OÜ (programinės įrangos kūrimo kompanija), „Baltic Operation Services" (panaudotos taros surinkimo automatų technologijos ir paslaugos), "Hansab IT" OÜ ir dvi nekilnojamo turto kompanijos – „Hansab Kinnisvara" OÜ ir UAB „Hansab turtas".

Visose įmonių grupės kompanijose iš viso dirba daugiau kaip 300 darbuotojų.

Paslaugos
---------

Du trečdaliai „Hansab" darbuotojų užsiima su paslaugomis susijusia veikla. „Hansab" kompleksiniai sprendimai apima konsultavimą, programinės įrangos kūrimą ir integravimą, programinės ir techninės įrangos pardavimus, montavimą ir įrenginių priežiūrą po įdiegimo.

„Hansab" yra oficialus daugiau kaip 100 paslaugų tiekėjų partneris. Kompanija prekiauja šių gamintojų produktais ir sprendimais: NCR, „Gunnebo Group", „Q-Matic", „Vasco", GGS „De La Rue", „Scan Coin", „Ingenico" ir daugelio kitų. Iš viso „Hansab" prižiūri daugiau kaip 50 000 įvairiausių įrenginių.

„Hansab" teikia paslaugas finansiniam sektoriui, mažmeninės prekybos, viešajam ir kitiems sektoriams.

Išnašos
-------

1. 1 2 3 4
2. ↑  Apie mus. www.hansab.lt.
3. ↑  „Bendrovė „Hansab" laimėjo 1 mln. Eurų vertės konkursą atnaujinti Estijos centrinio banko įrangą". 2005 06 14.
4. ↑  „Hansab" pajamos pernai išaugo 88 procentais. 2007 03 14.
5. 1 2 3  Istorija Archyvuota kopija 2014-08-09 iš Wayback Machine projekto.. www.hansab.com.
6. 1 2  Hansab Group Annual Report 2010
7. 1 2  Hansab Group Annual Report 2011 Archyvuota kopija 2014-08-09 iš Wayback Machine projekto.

Nuorodos
--------

* „Hansab" grupės oficiali interneto svetainė